**Broc Little** (s. 24. maaliskuuta 1988 Phoenix, Arizona, Yhdysvallat) on yhdysvaltalainen jääkiekkoilija, joka pelaa Ruotsin SHL-liigan Linköping HC:ssä. Hän on pelipaikaltaan vasen laitahyökkääjä, mutta Little osaa pelata myös keskellä.

Pelityyli
---------

Elite Prospects -sivuston Erik K. Pirin mukaan Little on pienikokoinen laitahyökkääjä, joka luistelee nopeasti. Hän omaa hyvät kädet ja Little sekä laukoo että syöttää hyvin. Hän myös löytää maalipaikat hyvin. Pieni koko kuitenkin rajoittaa Littlen fyysistä peliä.

Ura
---

### Seuraura

Little kävi high schoolin Cushing Acedemyssä, jonka joukkueen kapteenina hän toimi kaudella 2006–2007. Vuodet 2007–2011 Little kävi Yalen yliopistoa. Hän oli ensimmäisellä kaudellaan 2007–2008 joukkueen toiseksi paras pistemies ja maalintekijä Sean Backmanin jälkeen ja valittiin kauden päätteeksi ECAC:n aketeemiseen tähdistökentälliseen. Kaudella 2008–2009 Little jakoi tehoilla 15+20=35 Yalen yliopistojoukkueen sisäisen pistepörssin voiton Mark Arcobellon kanssa. He jakoivat ECAC:n pistepörssin viidennen sijan. Maalipörssissä Little sijoittui kymmenenneksi Cornellin yliopiston Colin Greeningin ja Union Collegen Mario Valery-Trabuccon kanssa. Hän voitti kauden päätteeksi ECAC:n mestaruuden, valittiin sarjan kolmanteen tähdistökentälliseen sekä aketeemiseen tähdistökentälliseen.

Kaudella 2009–2010 Little oli tehoilla 27+14=41 koko ECAC:n paras maalintekijä ja neljänneksi paras pistemies kolmen muun pelaajan kanssa. Yalen sisäisessä pistepörssissä hän sijoittui toiseksi Brian O’Neillin kanssa. Little valittiin kauden päätteeksi ECAC:n ensimmäiseen tähdistökentälliseen. Viimeisellä kaudellaan 2010–2011 hän oli tehoilla 19+24=43 Yalen toiseksi paras maalintekijä ja kolmanneksi paras pistemies. Little sijoittui ECAC:n pistepörssissä neljänneksi ja maalipörssissä viidenneksi.

Huhtikuussa 2011 Little teki vuoden mittaisen sopimuksen Ruotsin toiseksi korkeimmalla sarjatasolla HockeyAllsvenskanissa pelaavan VIK Västerås HK:n kanssa. Hän muodosti tehokkaan ketjun Peter Öbergin ja William Karlssonin kanssa. Little voitti tehoilla 35+31=66 koko Allsvenskanin piste- ja maalipörssin sekä lukemalla +27 sarjan +/--tilaston. Kaudeksi 2012–2013 hän siirtyi vuoden mittaisella sopimuksella sarjatasoa ylemmäs Elitserien-joukkue AIK IF:n riveihin. Little voitti tehoilla 16+30=46 joukkueen sisäisen piste- ja syöttöpörssin ja sijoittui koko Elitserienin pistepörssissä viidenneksi. Hänen lisäkseen kuusi muuta pelaajaa onnistuivat tekemään kauden aikana kaksi alivoimamaalia.

Kaudeksi 2013–2014 Little teki vuoden mittaisen AHL-sopimuksen Springfield Falconsin kanssa. Hän osallistui syksyllä 2013 myös NHL-joukkue Columbus Blue Jacketsin harjoitusleirille. Tammikuussa 2014 Littlen sopimus Falconsin kanssa purettiin. Päivää myöhemmin hän siirtyi ammattilaistry-out -sopimuksella toiseen AHL-seuraan, Iowa Wildiin. Little ehti pelata siellä vain yhden ottelun, kunnes hän palasi Eurooppaan ja siirtyi loppukauden kattavalla sopimuksella SM-liigajoukkue Jokereihin. Little teki heti ensimmäisessä ottelussaan kaksi maalia, mutta ei onnistunut enää loppukaudella maalinteossa. Tehopisteitä 16 ottelussa syntyi kaikkiaan viisi.

Little siirtyi kaudeksi 2014–2015 kaksivuotisella sopimuksella SHL-joukkue Linköpings HC:n riveihin. Hän voitti tehoilla 28+19=47 koko liigan maalipörssin, oli joukkueensa toiseksi paras pistemies Jeff Taffen jälkeen ja sijoittui joukkuetoverinsa Jacob Micflikierin kanssa SHL:n pistepörssissä kolmanneksi. Kevään 2015 pudotuspeleissä Little oli Linköpingin paras pistemies ja syöttäjä tehoilla 5+9=14 ja hän jakoi joukkueen sisäisen maalipörssin voiton Micflikierin ja Nichlas Hardtin kanssa. Koko SHL:n pistepörssissä Little oli toinen edellään vain Skellefteå AIK:n Axel Holmström. Mestarien liigassa hän oli tehoilla 5+5=10 Linköpingin paras maalintekijä ja jakoi joukkueen sisäisen pistepörssin voiton Jeff Taffen kanssa. Lokakuussa 2015 Little teki kaksivuotisen jatkosopimuksen Linköpingin kanssa.

Kaudella 2016–2017 Little sijoittui tehoilla 19+34=53 koko SHL:n piste- ja syöttöpörssissä toiseksi edellään vain Skellefteå AIK:n Joakim Lindström. Hän oli myös Linköpingin paras maalintekijä ja voitti joukkueen sisäisen tehotilaston lukemalla +12. Mestarien liigassa Little oli Linköpingin paras pistemies ja maalintekijä tehoilla 6+4=10 ja hän jakoi joukkueen sisäisen tehotilaston voiton Andrew Gordonin kanssa lukemalla +5.

Little siirtyi kaudeksi 2017–2018 vuoden mittaisella sopimuksella Sveitsin National Leaguen HC Davosiin. Hän oli tehoilla 21+15=36 joukkueen paras maalintekijä ja jakoi sisäisen pistepörssin voiton Marc Wieserin kanssa. Little sijoittui koko liigan maalipörssissä viidenneksi. Mestarien liigassa hän oli Davosin paras pistemies, maalintekijä ja syöttäjä tehoilla 4+4=8. Little edusti joukkuetta kauden aikana myös seuran perinteisesti isännöimässä Spengler Cupissa. Marraskuussa 2017 hän teki Davosin kanssa vuoden mittaisen jatkosopimuksen. Hän ei kuitenkaan jatkanut joukkueessa, vaan palasi kaudeksi 2018–2019 pitkällä, nelivuotisella sopimuksella Linköping HC:n SHL-joukkueeseen.

### Maajoukkueura

Little edusti Yhdysvaltoja Pyeongchangin olympiakisoissa 2018. Hän pelasi myös Deutschland Cupissa vuonna 2011, 2015 ja 2017.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2005–2006 | Cushing Academy | USHS | 36 | 35 | 21 | 56 | – | – | – | – | – | – |
| 2006–2007 | Cushing Academy | USHS | 32 | 44 | 29 | 73 | – | – | – | – | – | – |
| 2007–2008 | Yale Univ. | ECAC | 27 | 11 | 12 | 23 | 10 | – | – | – | – | – |
| 2008–2009 | Yale Univ. | ECAC | 34 | 15 | 20 | 35 | 24 | – | – | – | – | – |
| 2009–2010 | Yale Univ. | ECAC | 34 | 27 | 14 | 41 | 36 | – | – | – | – | – | Ykköstähdistö |
| 2010–2011 | Yale Univ. | ECAC | 36 | 19 | 24 | 43 | 26 | – | – | – | – | – |
| 2011–2012 | VIK Västerås HK | Allsvenskan | 51 | 35 | 31 | 66 | 28 | – | – | – | – | – |
| 2012–2013 | AIK IF | Elitserien | 55 | 16 | 30 | 46 | 24 | – | – | – | – | – |
| 2013–2014 | Springfield Falcons | AHL | 20 | 3 | 5 | 8 | 8 | – | – | – | – | – |
|  | Iowa Wild | AHL | 1 | 0 | 0 | 0 | 0 | – | – | – | – | – |
|  | Jokerit | SM-liiga | 15 | 2 | 3 | 5 | 4 | 1 | 0 | 0 | 0 | 0 |
| 2014–2015 | Linköping HC | SHL | 55 | 28 | 19 | 47 | 38 | 11 | 5 | 9 | 14 | 8 |
| 2015–2016 | Linköping HC | SHL | 43 | 21 | 14 | 35 | 24 | 6 | 2 | 2 | 4 | 0 |
| 2016–2017 | Linköping HC | SHL | 52 | 19 | 34 | 53 | 16 | 6 | 1 | 0 | 1 | 4 |
| 2017–2018 | HC Davos | NLA | 48 | 21 | 15 | 36 | 4 | 5 | 1 | 2 | 3 | 0 |  |  |  |  |  |  | OK | 5 | 0 | 1 | 1 | 0 |
| 2018–2019 | Linköping HC | SHL | 33 | 17 | 12 | 29 | 22 | – | – | – | – | – |
| 2019–2020 | Linköping HC | SHL | 48 | 24 | 21 | 45 | 14 | – | – | – | – | – |
| 2020–2021 | Linköping HC | SHL | 31 | 11 | 16 | 27 | 12 | – | – | – | – | – |
| 2021–2022 | Linköping HC | SHL | 51 | 15 | 14 | 29 | 40 | – | – | – | – | – |
| 8 kautta | yhteensä | Elitserien/SHL | 368 | 151 | 160 | 311 | 190 | 23 | 8 | 11 | 19 | 12 |

Lähteet
-------

* Broc Little The Internet Hockey Databasessa (englanniksi)
* Broc Little Eurohockey-sivustolla (englanniksi)
* Broc Little *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7 8  Broc Little *Elite Prospects*. Everysport Media Group AB.  (englanniksi)
2. 1 2  Broc Little The Internet Hockey Databasessa (englanniksi)
3. ↑  Bodin, Uffe: Västerås värvar collegestjärna *Hockeysverige.se*.  20.4.2011. NewsMe. Viitattu 13.8.2012. (ruotsiksi)
4. ↑  Pettersson, Robert: "En spelare som alltid skapar något" *Hockeysverige.se*.  13.4.2012. NewsMe. Viitattu 13.8.2012. (ruotsiksi)
5. ↑  Broc Little klar för AIK *aikhockey.se*.  13.4.2012. AIK Ishockey AB. Viitattu 13.8.2012. (ruotsiksi)
6. ↑  BROC LITTLE SIGNS WITH FALCONS *falconsahl.com*.  26.7.2013. Springfield, Mass.:  Springfield Falcons. Viitattu 20.1.2014. (englanniksi)
7. ↑  Blue Jackets Training Camp Central Columbus Blue Jackets. Viitattu 20.1.2014. (englanniksi)
8. ↑  BROC LITTLE RELEASED FROM SPC  16.1.2014. falconsahl.com:  Springfield Falcons.  Arkistoitu 18.1.2014. Viitattu 20.1.2014. (englanniksi)
9. ↑  WILD SHUFFLES THE DECK WITH THREE ROSTER MOVES *iowawild.com*.  17.1.2014. Iowa Wild.  Arkistoitu 1.2.2014. Viitattu 20.1.2014. (englanniksi)
10. ↑  Jokerit vahvistuu entisestään *Jatkoaika.com*.  20.1.2014. Jatkoaika r.y. Viitattu 20.1.2014.
11. ↑  Suvinen, Teemu: Jokereiden pelaaja-arvostelut 2013-2014 *Jatkoaika.com*.  30.3.2014. Jatkoaika r.y. Viitattu 5.4.2014.
12. ↑  Hardt ja Little siirtyvät Ruotsiin *Jatkoaika.com*.  16.4.2014. Jatkoaika r.y. Viitattu 6.9.2014.
13. ↑  Pettersson, Gustaf: Broc Little förlänger sitt kontrakt med LHC *lhc.eu*.  21.10.2015. Linköping Hockey Club AB.  Arkistoitu 22.12.2015. Viitattu 13.12.2015. (ruotsiksi)
14. ↑  HCD verpflichtet Broc Little *hcd.ch*.  12.4.2017. Hockey Club Davos AG.  Arkistoitu 13.4.2017. Viitattu 28.2.2018. (saksaksi)
15. ↑  Weitere Vertragsverlängerungen beim HCD *hcd.ch*.  3.11.2017. Hockey Club Davos AG.  Arkistoitu 3.1.2018. Viitattu 28.2.2018. (saksaksi)
16. ↑  Pettersson, Gustaf: Broc Little återvänder till Cluben! *lhc.eu*.  9.5.2018. Linköping Hockey Club AB. Viitattu 13.8.2018. (ruotsiksi)